Държавен вестник, бр. 85, 2025 г., стр. 69

БРОЙ  85	
Д Ъ Р Ж А В Е Н  В Е С Т Н И К 	
СТР.  69   
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора и трета степен на професионална квалификация по професията 
„Автоматизация и управляваща техника“ от Списъка на професиите за професионално 
образование и обучение (СППОО), утвърден от министъра на образованието и науката със 
Заповед № РД 09-2230 от 09.08.2024 г., изискванията за входящото минимално образователно 
равнище към кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Втора степен на професионална квалификация по професията 
Лицата, придобили втора степен на професионална квалификация по професията 
„Автоматизация и управляваща техника“, могат да участват в дейности, свързани с монтаж, 
експлоатация, настройка и поддръжка на елементи и възли от системи за автоматично управление 
в индустрията, енергетиката и други технологични сектори. Те разчитат основни блокове от 
структурни, функционални и монтажни схеми, подготвят необходимите инструменти и 
материали за извършване на електрически и механичен монтаж и демонтаж, и работят с 
измервателни уреди за електрически и технологични величини. 
Изпълнителите извършват монтаж, свързване и настройка на елементи от електрически, 
пневматични и хидравлични задвижвания при различни режими на работа. Участват в 
изграждането и демонтажа на детайли, възли и блокове от автоматизирани системи, като спазват 
технологичната последователност и указанията за безопасност. Прилагат основни процедури за 
сервизно обслужване на съоръжения и инсталации, извършват контролни измервания на 
параметри на средата – температура, налягане, дебит и др. 
Работната среда може да включва промишлени производствени линии, монтажни цехове, 
енергийни съоръжения или сгради с автоматизирана инфраструктура. За упражняване на 
професията се изисква способност за работа в екип, концентрация и строго спазване на 
изискванията за здравословни и безопасни условия на труд, особено при работа под напрежение 
или в среда с подвижни механизми. Необходима е добра техническа грамотност, дисциплина и 
способност за следване на инструкции и техническа документация. 
 
2.2. Трета степен на професионална квалификация по професията 
Лицата, придобили трета степен на професионална квалификация по професията 
„Автоматизация и управляваща техника“, самостоятелно разработват, инсталират, настройват и 
обслужват автоматизирани системи за управление на технологични процеси, производствени